વસાહતમાં રહેતાં મલીબેહને અને એમના પતિએ ખુબ મહેનત કરીને મંડપનો સામાન ખરીદ્યો હતો એ તમામ સામાન પાંચ દિવસ પાણીમાં રહ્યો. પંખા, ગાદલાં વગેરે તમામ ચીજો બધું જ પલળી ગયું. ફરી કામ આવે એવું પણ ના રહ્યું.. તો ગવારીયા પરિવારો જે શૃંગાર પ્રસાધનો વેચાતા એ પણ પાણીમાં ખરાબ થઇ ગયા. આ પરિવારો કહે છે એમ ખુબ નુકશાન થયું. જે વેપારી પાસેથી ઉધારીમાં સામાન લાવતા અને વેપાર કરતાં એને કશું ચૂકવીશું નહિ તો નવો સામાન ક્યાંથી મળશે.. અને નવો સામાન નહિ આવે તો જીવશું કેમના? ખુમારીથી જીવતાં આ પરિવારો ખુબ વિપરીત પરિસ્થિતિમાં આવી ગયા છે. vssm આ પરિવારોની સાથે છે અને એમને ઝડપથી બેઠા કરવામાં પણ નિમિત બનશે.